ETA:n sekakomitean päätös N:o 105/2000, tehty 30 päivänä marraskuuta 2000, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta



Virallinen lehti nro L 045 , 15/02/2001 s. 0005 - 0006



ETA:n sekakomitean päätös N:o 105/2000, tehty 30 päivänä marraskuuta 2000, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on mukautettuna mainitun sopimuksen mukauttamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite II muutettiin 2 päivänä lokakuuta 2000 tehdyllä ETA:n sekakomitean päätöksellä N:o 73/2000(1). (2) Kapearaiteisten pyörillä varustettujen maatalous- ja metsätraktoreiden takaosaan kaatumisen varalta asennetuista suojarakenteista annetun neuvoston direktiivin 86/298/ETY mukauttamisesta tekniikan kehitykseen 13 päivänä huhtikuuta 2000 annettu komission direktiivi 2000/19/EY(2) olisi otettava osaksi sopimusta. (3) Kapearaiteisiin pyörillä varustettuihin maatalous- ja metsätraktoreihin kuljettajan istuimen eteen kaatumisen varalta asennetuista suojarakenteista annetun neuvoston direktiivin 87/402/ETY mukauttamisesta tekniikan kehitykseen 28 päivänä huhtikuuta 2000 annettu komission direktiivi 2000/22/EY(3) olisi otettava osaksi sopimusta. (4) Kapearaiteisten pyörillä varustettujen maatalous- ja metsätraktoreiden takaosaan kaatumisen varalta asennetuista suojarakenteista 26 päivänä toukokuuta 1986 annettuun neuvoston direktiiviin 86/298/ETY(4) tehtyä mukautusta olisi tarpeen tarkistaa Itävallan, Suomen ja Ruotsin Euroopan unioniin liittymisen johdosta. (5) Kapearaiteisiin pyörillä varustettuihin maatalous- ja metsätraktoreihin kuljettajan istuimen eteen kaatumisen varalta asennetuista suojarakenteista 25 päivänä kesäkuuta 1987 annettuun neuvoston direktiiviin 87/402/ETY(5) tehtyä mukautusta olisi tarpeen tarkistaa Itävallan, Suomen ja Ruotsin Euroopan unioniin liittymisen johdosta, ON PÄÄTTÄNYT SEURAAVAA: 1 artikla Muutetaan sopimuksen liitteessä II olevan II luvun 20 kohta (neuvoston direktiivi 86/298/ETY) seuraavasti: 1) Lisätään luetelmakohta seuraavasti: "- 32000 L 0019: Komission direktiivi 2000/19/EY, annettu 13 päivänä huhtikuuta 2000 (EYVL L 94, 14.4.2000, s. 31)." 2) Poistetaan mukautuksesta tunnusnumerot "12 Itävalta", "5 Ruotsi" ja "17 Suomi". 2 artikla Muutetaan sopimuksen liitteessä II olevan II luvun 22 kohta (neuvoston direktiivi 87/402/ETY) seuraavasti: 1) Lisätään luetelmakohta seuraavasti: "- 32000 L 0022: Komission direktiivi 2000/22/EY, annettu 28 päivänä huhtikuuta 2000 (EYVL L 107, 4.5.2000, s. 26)." 2. Poistetaan mukautuksesta tunnusnumerot "12 Itävalta", "5 Ruotsi" ja "17 Suomi". 3 artikla Direktiivien 2000/19/EY ja 2000/22/EY islanniksi ja norjaksi laaditut tekstit, jotka julkaistaan Euroopan yhteisöjen virallisen lehden ETA-täydennysosassa, ovat todistusvoimaisia. 4 artikla Tämä päätös tulee voimaan 1 päivänä joulukuuta 2000, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(6). 5 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 30 päivänä marraskuuta 2000. ETA:n sekakomitean puolesta G. S. Gunnarsson Puheenjohtaja (1) EYVL L 315, 14.12.2000, s. 9. (2) EYVL L 94, 14.4.2000, s. 31. (3) EYVL L 107, 4.5.2000, s. 26. (4) EYVL L 186, 8.7.1986, s. 26. (5) EYVL L 220, 8.8.1987, s. 1. (6) Ei ilmoitusta valtiosäännön asettamista velvoituksista.